Case ID: 1122506
Sentence 3: Hökmdən dövlət ittihamçısı apellyasiya protesti verərək məhkəmənin hökmdə gəldiyi nəticənin əsassız olmaqla işin faktiki hallarına uyğun olmadığını, Zərərçəkmiş şəxs meyitində müəyyən edilmiş bədən xəsarətlərinin bəzilərinin sağlamlığa zərərvurmayan xəsarətlər olmaqla yanaşı dərəcəsinə görə həm yüngül, həm az ağır, həm də ağır xəsarətlər olduğunu, həmin xəsarətlərin zərərçəkmiş şəxsə məhz Təqsirləndirilən şəxs tərəfindən yetirilməsinin hökmdə də öz təsdiqini tapdığını, işin bütün halları ilə Təqsirləndirilən şəxs zərərçəkmiş şəxsi xuliqanlıq niyyəti ilə qəsdən öldürməsinin öz təsdiqini tapmasına baxmayaraq məhkəmə tərəfindən müxtəlif əsaslar gətirilməklə əməlin hüquqi tövsifi ilə bağlı əsassız nəticəyə gəlindiyini, zərərçəkmiş şəxsin bədəni üzərində çoxsaylı xəsarətlərin olmasının, məhkum edilmiş şəxs tərəfindən zərərçəkmiş şəxsin ölümünə səbəb olan həyat üçün mühüm orqanlardan biri hesab edilən qalxanabənzər qığırdağın hər iki yuxarı buynuzunun sınıqları xəsarətinin yetirilməsinin, zərərçəkmiş şəxsin vəziyyətinin ölümcül olduğunu bilə-bilə ona heç bir tibbi yardım edilməsinə təşəbbüs göstərilməməsinin, məhkum edilmiş şəxsin hadisə barəsində heç kimə, o cümlədən hüquqmühafizə orqanlarına məlumat verməyərək uzaqlaşıb zərərçəkmiş şəxsi tərk etməsinin Təqsirləndirilən şəxs Zərərçəkmiş şəxs öldürmək niyyətinin olduğunu təsdiq etdiyini, məhkəmə tərəfindən bu xüsusatların nəzərə alınmadığını, zərərçəkmiş şəxsin kafenin mətbəxinə daxil olmaqla qapını içəridən açarla bağlaması nəticəsində Təqsirləndirilən şəxs öz hərəkətlərini davam etdirə bilmədiyini, onun zərərçəkmiş şəxsin ölməsinə şüurlu surətdə yol verdiyini, məhkəmə tərəfindən iş üzrə toplanmış sübutlara obyektiv qiymət verilməyərək müəyyən edilmiş halların sübutlara deyil, yalnız mülahizəyə əsaslanmaqla işin faktiki hallarına uyğun olmadığını qeyd edərək hökmün ləğv edilməsini, Təqsirləndirilən şəxs Azərbaycan Respublikası Cinayət Məcəlləsinin 120.2.2-ci maddəsi ilə təqsirli bilinərək həmin maddənin sanksiyasında nəzərdə tutulmuş yuxarı həddə azadlıqdan məhrum etmə cəzasına məhkum edilməsi barədə yeni ittiham hökmü çıxarılmasını xahiş etmişdir.